са използвани и по какъв начин;
 г)
 причините, поради които е счетено, че не са уместни проверки, когато такива проверки не са били извършени.
 Член 17
 Докладване относно съгласуваността със статистическите данни за енергийния сектор
 1. Държавите членки докладват информацията относно резултатите от проверките, посочени в приложение V, част 1, буква й), подточка iii) от Регламент (ЕС) 2018/1999, в текстова форма, като уточняват разликите между референтния подход, изчислен въз основа на данните, включени в инвентаризацията на парниковите газове, и референтния подход, изчислен въз основа на статистическите данни за енергийния сектор, докладвани съгласно член 4 от Регламент (ЕО) No 1099/2008 на Европейския парламент и на Съвета (11) и приложение Б към този регламент.
 2. Държавите членки докладват количествена информация и обяснения за посочените в параграф 1 разлики от повече от +/- 2 % в наблюдаваната обща национална консумация на изкопаеми горива на равнище агрегиране за всички категории изкопаеми горива за година X-2 в съответствие с приложение ХIV към настоящия регламент.
 Член 18
 Докладване относно промени в описанията на националните системи или регистри за инвентаризация
 Държавите членки ясно посочват в съответните глави на националния доклад за инвентаризация дали са въведени промени в описанието на техните национални системи за инвентаризация или, ако е приложимо, в техните национални регистри, посочени в приложение V, част 1, букви к) и л) към Регламент (ЕС) 2018/1999, след предходното представяне на националния доклад за инвентаризация.
 Член 19
 Докладване относно емисиите на парникови газове, обхванати от Регламент (ЕС) 2018/842
 Държавите членки докладват данни за антропогенните емисии на парниковите газове, изброени в приложение V, част 2 към Регламент 2018/1999, в обхвата, определен в член 2, параграф 1 от Регламент (ЕС) 2018/842, както е посочено в приложение V, част 1, буква а) от Регламент (ЕС) 2018/1999, и актуализират информацията, посочена в приложение V, част 1, буква г) към Регламент (ЕС) 2018/1999, като спазват формàта, определен в приложение XV към настоящия регламент.
 Член 20
 Докладване относно обобщена информация за извършените прехвърляния съгласно Регламент (ЕС) 2018/841
 Държавите членки докладват обобщена информация за извършените прехвърляния съгласно членове 12 и 13 от Регламент (ЕС) 2018/841, посочена в приложение V, част 1, буква е) от Регламент (ЕС) 2018/1999, като спазват формàта, представен в приложение XVI към настоящия регламент. След обобщаване от страна на Комисията, резюме от предоставената по силата на настоящия параграф информация се предоставя в електронна форма в рамките на три месеца от получаването на докладите от държавите членки. В резюмето се посочва диапазонът на цените, платени при транзакции за единици за смекчаване от земеползване.
 Член 21
 Докладване относно обобщена информация за извършените прехвърляния съгласно Регламент 2018/842
 1. Държавите членки докладват в обобщен вид информация за извършените прехвърляния съгласно член 5 от Регламент (ЕС) 2018/842, посочена в приложение V, част 1, буква е) от Регламент (ЕС) 2018/1999, като спазват формàта, представен в таблица 1 от приложение ХVII към настоящия регламент. След обобщаване от страна на Комисията, резюме от предоставена по силата на настоящия параграф информация се предоставя в електронна форма в рамките на три месеца от получаването на докладите от държавите членки. В резюмето се